**NAVODILA ZA DELO V 3. TEDNU (30.3 – 3.4.2020)**

**SLOVENŠČINA**

V tem tednu boš najprej ponovil-a znanje jezika, nato pa boš obnovil-a znanje o postavljanju vejic in ga tudi nadgradil-a.

1. **PREVERI SVOJE ZNANJE** (naloge prepiši v zvezek, \***rešene fotografiraj in mi posreduj**)
2. **V povedih podčrtaj samostalnike in jih prepiši v spodnjo tabelo (tabelo ustrezno podaljšaj). Nato tabelo izpolni v celoti.**

*Potres je povzročil škodo. V vasi je bilo porušenih veliko hiš, prebivalci pa so ostali brez strehe nad glavo. Reševalci so se z reševalnimi psi le s težka prebili do ponesrečenca.*

|  |  |  |  |
| --- | --- | --- | --- |
| SAMOSTALNIKI | SPOL | ŠTEVILO | KAJ POIMENUJEJO? |
|  |  |  |  |

1. **Pojasni, zakaj so v spodnji povedi besede, označene z zvezdico, zapisane z veliko začetnico oz. z malo začetnico.**

*Želimo \*Vam prijeten \*božič in veliko lepih dni v \*Kranjski Gori.*

1. **Vprašaj se po podčrtanem delu povedi.**

*Gospodar je bil hudoben človek.*

*Mojstrova žena je imela delavca zelo rada.*

*Naskrivaj mu je nosila sveži kruh.*

1. **VEJICA (naslov zapiši v zvezek)**

V UČ na str. 101 si preberi NALOGO 5 (samo začetno trditev in pogovor med otrokoma) in PRAVOPISNI OPOMNIK na strani 102.

Zapis v zvezek si boš uredil-a tako, da boš sledil-a spodnjim nalogam.

**Vejica je \_\_\_\_\_\_\_\_\_\_\_\_\_\_\_\_\_\_\_\_\_\_\_ .**

* **Pri naštevanju BESED in BESEDNIH ZVEZ**

Primer: Maja je kupila sveže sadje**,** moko**,** sladkor**,** alpsko mleko in olje.

Tvoj primer:

* **Pred besedami KI, KO, KER, DA, ČE, SAJ, ZATO, ČEPRAV, TODA, AMPAK, A, KAR, KADAR, KJER, KOLIKOR v večstavčnih povedih**

Primer: Počakaj zdravnika**,** če te kača piči.

 Minka leži**,** ker se je prehladila.

Tvoji primeri:

* **Za VZKLIKI**

Primer: Joj**,** kako je hudo!

Tadeja**,** takoj pojdi v trgovino!

Tvoji primeri:

* **Ob NAGOVORU**

Tvoj primer:

* **Pri PREMEM (dobesednem) govoru**

Primeri: “V trebuhu mi kruli**,**” je potožil Janez.

 “Maja, takoj domov**,**” je zakričala mama.

**VAJA:** UČ str. 101 in102 Naloga 5 - **Vstavi vejico, kjer je potrebno** (Izberi si 10 povedi.)

1. **RAZMERJA MED POVEDMI - ISTOČASNOST**

Naslov zapiši v zvezek in opravi naloge. Imaš 2 možnosti:

* **video razlaga** (Naloge, ki so v navedene v razlagi se ne ujemajo z našim učbenikom. Zapisuj le primere, ki so zapisani v predstavitvi. Domača naloga velja tudi zate, posreduješ jo pa meni ;)

[**https://www.youtube.com/watch?v=A5WFqu-IJp4&feature=youtu.be**](https://www.youtube.com/watch?v=A5WFqu-IJp4&feature=youtu.be)

* **spodnji zapis** (prepiši, dopolni, opravi)**:**

*Jaka gleda televizijo.*

*Jaka pije kavo.*

*ISTOČASNOST = dejanji se dogajata hkrati (Kaj delam ob istem času?)*

*Jaka gleda televizijo in pije kavo.*

***Primer 1*** *(Dopolni sam-a.)*

*Pospravljam sobo in \_\_\_\_\_\_\_\_\_\_\_\_\_\_\_\_\_\_\_\_\_\_ .*

*Čakam pri zobozdravniku in \_\_\_\_\_\_\_\_\_\_\_\_\_\_\_\_\_\_\_ .*

*Berem knjigo in \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .*

*Vozim se z vlakom in \_\_\_\_\_\_\_\_\_\_\_\_\_\_\_\_\_\_\_\_\_\_\_*

***Primer 2***

*Gledam smešne filme in se smejem na ves glas.*

*Medtem ko gledam smešne filme****,*** *se smejem na ves glas.*

Povedi iz prejšnje naloge (Primer 1) prepiši na način kot kaže Primer 2. Torej jih začni z **Medtem ko**. Pazi, da boš **za prvim dejanjem** postavil-a **vejico**.

*PRAVILO: Dejanja, ki potekajo istočasno lahko izrazimo z besedama* ***IN*** *in* ***MEDTEM KO.*** *Pazi na postavljanje* ***VEJICE!***

***NALOGA:***

Zapiši **5 povedi** v katerih dejanji potekata istočasno. Najprej zapiši dve povedi in ju nato preoblikuj tako, da jih boš začel-a z Medtem ko.

***Primer:*** *Čakam na pregled v čakalnici.*

 *Igram igrice na telefonu.*

***Medtem ko*** *čakam na pregled v čakalnici****,*** *igram igrice na telefonu.*

**\*Te povedi poslikaj ali mi napiši na računalnik in mi jih pošlji v pregled.**

**DODATNA VSEBINA:**

**Vejico** lahko utrdiš tudi:

INERAKTIVNIMI VAJAMI

<https://interaktivne-vaje.si/slovenscina_ps/gradiva_slova/odvisniki_vejica/manjkajoca_vejica_1.htm>

KVIZOM HotPot

[**https://www.uciteljska.net/kvizi/HotPot/Slovenscina/SLO-istocasnost.htm**](https://www.uciteljska.net/kvizi/HotPot/Slovenscina/SLO-istocasnost.htm)

1. **Poznaš igro ACTIVITY. Igrajte se jo.** Lahko si jo pripraviš sam in poenostaviš pravila.

Izdelaj si 20 ali več kartončkov z besedami (kolo, most, labod, veter, zobozdravnik,…). Pripravi si 3 lističe. Na enega nariši svinčnik (riši), na drugega roko (pantomima) in na tretjega usta (govor). Pripravi si štoparico (čas =1 min). Potek igre oblikuj sam-a.

**GOSPODINJSTVO (3. teden)**

1. **Prepiši ali« sprintaj« in nalepi tabelo o vlaknih.**

Doma med oblačili poišči primer volne, svile, bombaža in lanu. Tkanino potipaj, jo mečkaj, si jo nežno drgni po licu. Le tako boš občutil-a ter spoznal-a njeno lastnost. Svoje občutke primerjaj z lastnosti vlaken v tabeli. Če je možno, si  delček TKANINE  prilepi v zvezek oz. mapo.

1. **Reši 2 praktični vaji.**

***Uspešno delo in bodite zdravi!***

**ŽIVALSKA IN RASTLINSKA VLAKNA**

|  |  |  |  |
| --- | --- | --- | --- |
| VRSTA VLAKNA | VIR | LASTNOSTI VLAKEN | KAJ IZ NJIH IZDELAJO |
| **VOLNA** - živalska vlakna | Ovčja dlaka | Luskasta, topla, mehka, rahla. | Zimska oblačila, jopice, rokavice, kape… |
| **SVILA** - živalska vlakna | Zapredek(kokon) sviloprejke | Zelo tanka, trdna, gladka, z leskom,mehka. | Slavnostna oblačila, obleke, bluze, šali, rute, kravate. |
| **BOMBAŽ** – rastlinska vlakna | Semenska vlakna | Trdna, dobro vpijajo vlago. | Perilo, športne majice. |
| **LAN** - rastlinska vlakna | Stebelna vlakna | Z močnim leskom, hladna na dotik, trdna. | Trpežni izdelki za dom, tehnični izdelki. |

**PREJA, SUKANEC**

**VAJA 1:**  IZDELAVA PREJE

**Vato** poskušaj preoblikovati v svaljek.

Pramen vlaken (vate) drži s prsti ene roke, s prsti druge pa ga zvijaj in svaljek rahlo poteguj narazen. Tako dobiš kratek konček preje.

**Vato, kakršno uporabiš, in konček preje, ki jo spredeš, prilepi na list in shrani v mapo ali v zvezek.**

**VAJA 2:**  IZDELAVA SUKANCA

Pripravi si **1m tanke vrvice**. Z enim od staršev se postavita drug proti drugemu in zvijajta vrvico med prsti v smeri urinega kazalca. Zvijajta toliko časa, dokler se vrvica ne začne krotovičiti. S prosto roko primi vrvico na sredini in združi svoj konec s starševskim. Pri tem sredino vrvice ves čas napenjaj v nasprotno stran. Združena konca zavozlaj. Tako dobiš **sukano vrvico.**

**Iz tanke sukane vrvice** lahko po enakem postopku narediš **kablano prejo**(za vrvi).

**Sukano vrvico prilepi v zvezek ali na list za mapo.** Če jo nastrižeš na manjše dele, konce zavozlaj, sicer se bo sukanec razvil.

*Na podoben način lahko iz dveh koncev volne ali več izdelaš* ***zapestnico prijateljstva!***

DRUŽBA

**DRUŽBA**

1.PONAVLJANJE IN UTRJEVANJE SNOVI : **NARAVNE ENOTE SLOVENIJE**

1. Na 1. nemi karti Slovenije :
* Obarvaj mejo Slovenije in z barvami označi vse štiri naravne enote Slovenije.
* Ob vsaki enoti prilepi fotografijo ali sam nariši nekaj, kar prikazuje to pokrajino.
* Na internetu poišči eno posebnost ene naravne enote in jo opiši. Priložiš lahko tudi fotografijo (npr. značilna jed, narodna noša, hiša, običaj…).
1. Na 2. nemi karti Slovenije:
* Z rdečo barvo označi: strani neba, mejo, MESTA: Bled, Ajdovščina, Bovec, Sežana, Metlika, Trbovlje, Lendava, Gornja Radgona, Slovenj Gradec.
* Z modro barvo označi: REKE: Drava, Savinja, Mura, Vipava, Pesnica.
* Z rjavo barvo označi: Kamniško-Savinjske alpe, Posavsko hribovje, Pohorje, goro Stol, Triglav in Grintovec.
* Z zeleno barvo označi: Slovenske Gorice, Ljubljansko kotlino, Krško gričevje, Koprska brda, Vipavsko dolino.

**2.ZGODOVINSKI RAZVOJ, ČASOVNI TRAK ZGODOVINE**

a) Narišite časovni trak svojega življenja od rojstva do danes ( po letih opiši pomembne dogodke). **Časovni trak: ČASOVNI TRAK PRIKAZUJE DOGODKE, KI SO SI SLEDILI OD PRETEKLOSTI DO DANES.**

Za pomoč pri oblikovanju si pomagaj z internetom: ČASOVNI TRAK (GOOGLE)

b)Zgodovinarji so izdelali časovni trak zgodovine. V učbeniku na strani 72 si oglejte časovni trak zgodovine.

Zapis v zvezek:

**DOLGO OBDOBJE ZGODOVINE OD ZAČETKOV ČLOVEŠTVA DO PRIHODA RIMLJANOV V NAŠE KRAJE IMENUJEMO PRAZGODOVINA.**

**NAJDALJŠA DOBA PRAZGODOVINE JE KAMENA DOBA, KI JE TRAJALA MILIJON LET. KAMENI DOBI SLEDIJO DOBE KOVIN: BAKRENA, BRONASTA IN ŽELEZNA.**

Na časovnem traku PRAZGODOVINA poimenujte obdobja.

NEMI KARTI IN ČASOVNI TRAK bo poslan na e-naslove.

**MATEMATIKA**

1. Ta teden bo računal-a z merskimi enotami za merjenje časa.

 Za začetek si oglej kako enote izrazimo z drugimi enotami:

|  |
| --- |
| 1 dan = 24 h (ura) |
| 1 dan = 1440 m (minuta) |
| 1 dan = 86400 s (sekunda) |
|  |
| 1 h = 60 m (minuta) |
| 1 h = 3600 s (sekunda) |

|  |
| --- |
| 1 min = 60 s (sekunda) |
|  |
| 1 leto = 365 dni |
| 1 leto = 8760 ur |

Pri računanju poznamo dva načina:

1. Vse vrednosti pretvorimo v manjšo enoto in nato računamo.
2. Ločeno računamo s posameznimi enotami.

Primere imaš navedene v SDZ str. 60.

1. Pri pretvarjanju si pomagaj s kartico Merske enote za čas (SDZ str. 156), ali z učnim listom Priloga MAT 1, Priloga MAT2 .
2. Ogledaš si lahko tudi animacijo na spletni strani .

<https://eucbeniki.sio.si/mat5/760/index6.html>

 5. Rešuj naloge v SDZ do strani 64. Ni potrebno da rešiš vse naloge. Izberi nekaj primerov pri nalogah 4 -8. Več svojega časa nameni besedilnim nalogam 9 – 16.

Primeri:

Če sta dve merski enoti, večjo množimo s pretvornikom in ji nato prištejemo manjšo mersko enoto.

Npr. 23 min 45 s = 23 · 60 s + 45 = 1380 s + 45 s = 1425 s

* Pri pretvarjanju iz manjših v večje enote, delimo s pretvornikom (60, 24, 7 ali 12), ostanek je manjša enota.

2. Izvedli bomo preverjanje znanja na daljavo.

Podrobna navodila bova poslali po e-pošti.

Zapis v zvezek

**ČAS**

**1 min = 60 s**

**1 h = 60 min**

**dan = 24 h**

**teden = 7 dni**

**mesec = 28, 29, 30 ali 31 dni**

**leto = 365 ali 366 dni (ko je leto prestopno)**

**Analogna ura ima kazalce, digitalna jih nima.**

**Angleška oznaka za dopoldne je AM, za popoldne PM (npr. 18.32 = 6.32 PM).**

**NARAVISLOVJE IN TEHNIKA**

 Kako teče voda.

Navodila za učenje in delo so v PPT prosojnici, ki te bo vodila skozi snov.

Izdelaj si urnik, koliko snovi boš predelal-a dnevno. Tematika obsega delo 4 šolskih ur.

Za zagon PPT pritisnite gumb v orodni vrstici desno spodaj.

